《哭吴子珍 其三》
清代·谭廷献

故乡忽残毁，群盗横戈矛。刀光满城市，火云复浮浮。

两家老弱在，仓卒将谁投。子家我在远，我家子已休。

结客虽云多，缓急孰与谋。重足待消息，奔命还吾州。

羡子入下泉，亡知当亡忧。不能为国殇，七尺真悠悠。

作者简介：谭廷献，字仲修，号复堂，仁和人。同治丁卯举人，官合肥知县。有《复堂诗》。